ነቲ ውሳነ ዝተቓወሙ ገለ ተቓወምቲ ፡ ከም በዓል ኣይተ ጃዋር መሓመድ፣ ኣይተ በቀለ ገርባን፣ ኣይተ ልደቱ ኣያሌውን ኣብ ማእሰርቲ ተዳጒኖም ይርከቡ። ህወሓት ዝመርሖ መንግስቲ ክልል ትግራይ ግን፡ በቲ ዝሓዞ ተሪር ቅዋም ምኽንያት፡ ምስ መንግስቲ ፌዴራል ዘለዎ ርክብ እናሓርፈፈ ዝመጽአ እንተኾነ’ኳ፡ መረጻ ካብ ምክያድ ንድሕሪት ከምዘይብል እዩ ዝገልጽ። ንዕኡ፡ መረጻ ምክያድ ናይ ዝኾነ ይኹን ኣካል ፍቓድ ዝሕተቶ ዘይኮነስ ናይ ህዝቢ መሰል ዓርሰ ውሳነ መግለጺ እዩ። ብዚ ዝተልዓለ፡ ኣብዪ ኣሕመድ፡ ብቋንቋ ትግርኛ ኣብ ዝገበሮ ቃለመሐትት፡ ኣብ ልዕሊ ትግራይ ናይ ሓይሊ ስጉምቲ ናይ ምውሳድ ሃቐነ ከምዘየለ ገሊጹ ነይሩ። እንተኾነ፡ ኣብ ጽባሕ እዚ ዘረባ'ውን፡ ብሚድያታት ፌዴራል ኣንጻር ህወሓት ዘቕነዐ ትሕዝቶታት ምሕላፍ ቀጺሉ እዩ። ካብ ወገን ህወሓት'ውን ኣንጻር ምምሕዳር ኣብዪ ኣሕመድ ተሪር ተቓውሞን ነቐፌታታትን ምቅራብ ቀፊሉ'ሎ። ቤት ምኽሪ ፌዴሬሽን ድማ፡ ንመንግስቲ ክልል ትግራይ ናይ መጠንቀቕታ ደብዳበ ምጽሓፉ ዝዝከር እዩ። ፈላሚ ክትዕ ውድባት ትግራይ፡ ‘ምስ ኢትዮጵያ'ዶ ምምስራት ናጻ ሃገር?’ ክልል ትግራይ 'ኮሚሽን መረጻ ንምጥያሽ' ምይይጥ ክተካይድ እያ እቲ ክልል መረጻ ንምክያድ ዝገብሮ ምንቅስቓስ ጠጠው ከብል፡ እንተዘይኮይኑ ስጉምቲ ክወስድ ክእዘዝ እየ እዩ ኢሉ ነይሩ። መንግስቲ ክልል ትግራይ ድማ፡ ነቲ ደብዳበ ኣብ ዝሃቦ ምላሽ፡ እቲ ደብዳበ ዘይሕጋዊ ጥራሕ ዘይኮነስ፡ እቲ ቤት ምኽሪ ነዚ መጠንቀቕታ ንምጽሓፍ ዘብቅዕ ስልጣን’ኳ ከምዘይብሉ እዩ ገሊጹ። ሕገ መንግስቲ ኢትዮጵያ ኣብ ዓንቀጽ 62.9 ኣብ ልዕሊ ዝኾነ ነቲ ሕገ መንግስቲ ዝጥሕስ ክልል እቲ ፌዴሬሽን ኢድ ኣእታውነት መንግስቲ ፌዴራል ክሓትት ይኽእል እዩ ይብል። ንምዃኑ፡ ሕገ መንግስታዊ ስርዓት ንሓደጋ ተቓሊዑ ዝበሃል መዓስ እዩ?
